Jeg har som kunde i TDC og nu i Yousee, gennem de seneste snart fire år haft kontakt adskillige gange, især med henblik på et stort problem med udfald i billede og lyd. Problemet har jeg selv fundet en metode at omgå; men løst er det aldrig blevet. Det samme gælder i forhold til musik, som ikke kan afspilles.

Vi har en Home trio med optagefunktion. Én gang månedligt er der konstante udfald i lyd og billede. Vi har en fiberforbindelse, som leverer sløvt i forhold til hvad den kunne, men godt nok til at levere til løsningen. Når vi så kobler alle enheder fra - og jeg mener alle, og genstarter, kan vi igen se, og optage, tv uden udfald en måneds tid igen. 

Vi har talt stolper op og ned om problemet med support, så mange gange, at jeg er holdt op med at tælle. Mange har erkendt, at der køres en månedlig opdatering, som måske kunne være årsagen. Indtil den seneste snak, hvor teknikeren blot sagde at det var vores powerline, som er hardwired til routeren, og leverer mellem 30 og 50 Mbps, som var skyld i det. Sjovt nok så får vi ikke udfald i billede og lyd, når vi lejer en film; men de ligger stensikkert også på en anden server.

-derfor køber jeg ikke argumentet. Teknikeren kom også med en ufattelig tåget løsning på, hvordan vi kunne undgå at kable gennem hele huset. Heri indgik wifi som en del af løsningen. Problemet her er bare, at wifi-ydelsen, i bedste tilfælde, ryger ned på elendige 6/1 Mbps, når det er ved at være genstartstid.

I stedet for den tid, som er brugt på at forsøge at få løst problemet, skulle jeg have brugt den på at afkoble og genstarte skidtet. Der vil være til mindst de næste 10 år. Så jeg har bøjet mig, og gider ikke bøvle mere med det. Den dag nogen giver de samme faciliteter i forhold til optagelse, er TDC AKA Yousee gone hos os! Og her er jeg nød til at vifte med mit imaginære kundekort. På det står der: ’Kunde i mere end en menneskealder. Fra den gang Yousee hed KTAS. Har aldrig svigtet, og altid betalt og altid betalt og…’

Nu hvor jeg har opgivet, hvorfor så skrive her?

Jo - en af de ting vi betaler for, men som i lange perioder ikke virker, er musik app'en, der er en del af den software, som er indbygget i tv-boksen. – Man erkender problemet, og foreslår at vi streamer fra telefon eller tablet.

Jo jo - det kan vi; men det er da at gå over åen efter vand - ik'.

Igen giver jeg op, og tænker skidt pyt. På min smarphone med Android, kan jeg sagtens caste med Google Cast. Men da jeg ikke altid er hjemme, installerer jeg Yousee musik app'en på min tablet - også Android. Men her kan jeg af uransagelige årsager ikke kaste fra den selvsamme app??? Nå - måske det er noget med versionerne af Google cast? Jeg flår den eksisterende version af - henter den samme version som på mobilen, og installerer den - problemet er vedholdende - øv. Det skal lige nævnes, at der ikke er problemer med at caste fra eksempelvis Youtube.

Godt nu vil jeg altså klage! ind på deres hjemmeside, og finde kundeservice. - Her opdager jeg - eller rettere blive mindet om, at jeg ikke kan skrive en klage til kundeservice ?!

Jeg kan kun ringe. –

Og dét har jeg kun lange stunder og uløste problemer ud af. Det må være en strategi for ikke at blive væltet af klager pr. mail. Jeg har da også forsøgt at finde hjælp på siderne. 

Et sted bliver jeg spurgt om det var en hjælp. Det var det ikke, så jeg får mulighed for at angive en årsag hertil. Jeg vælger Andet, og får mulighed for at knytte en kommentar. Skriver øv til man ikke kan skrive en mail og klikker på Send. Bliver takket for at man nu er med til at gøre deres produkt bedre, og at jeg er velkommen til at kontakte dem - hov! På mail! Yes! Klik - tilbage til kundeservices side med ligegyldigheder.

Jeg er irriteret og udbringer hermed et trefoldigt ØV

Med venlig hilsen meget trist kunde.